**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**П О С Т А Н О В Л Е Н И Е №...**

**от ............................................ 2024 г.**

за изменение и допълнение на Тарифата за таксите, които се събират от Комисията за регулиране на съобщенията по Закона за електронните съобщения, приета с Постановление № 374 на Министерския съвет от 2011 г. (oбн. ДВ, бр. 107 от 2011 г., изм. и доп. бр. 103 от 2012 г., бр. 27 от 2014 г., бр. 27 от 2015 г., бр. 7 от 2016 г., бр. 3 от 2017 г., бр. 70 от 2018 г., бр. 30 от 2020 г. и бр. 30 от 2023 г.)

**М И Н И С Т Е Р С К И Я Т С Ъ В Е Т**

**П О С Т А Н О В И:**

**§ 1.** В чл. 2:

1. В ал. 1 думата „административна“ се заличава.

2**.** В ал. 2, т. 1 думите „т. 1.3, 1.4 и 1.5“ се заменят с „т. 1.3, 1.5 и 1.6“.

3. В ал. 6 и ал. 7 навсякъде думата „административна“ се заличава.

**§ 2.** В чл. 3, ал. 1 думата „административна“ се заличава.

**§ 3.** В чл. 5, ал. 2 думите: „0,2 на сто“ се заменят с: „0,291 на сто“.

**§ 4 .** В чл. 6:

**1.** Алинея 9 се изменя така:

„(9) Таксата за временно ползване на радиочестотен спектър за експериментално използване и краткосрочни събития е пропорционална на времето, за което се издава разрешението, и е в размер 0,50 лв. за 1 MHz на ден, но не по-малко от 100 лв.“.

**2.** Създава се ал. 10:

„(10) Таксата за временно ползване на радиочестотен спектър за краткосрочен проект е според вида на електронната съобщителна мрежа и е в размер на годишната такса за ползване на радиочестотен спектър по чл. 6 и чл. 7, но не по-малко от 100 лв. Таксата е пропорционална на времето, за което се издава разрешението.“.

**§ 5.** В чл. 7:

**1.** В таблицата към ал. 1:

а) в ред 3 думите „за честота“ се заменят със „за брой използвани носещи честоти в обхвати“.

б) в ред 3.5 думите „от 50 GHz до 57 GHz“ се заменят с „над 50 GHz“.

**2.** В ал. 4 думите „спектър за участък“ се заменят със „спектър за брой носещи честоти в участък“.

**§ 6.** В чл. 8:

1. Втаблицата към ал. 1:

а) в ред 2 думите „За номер от предоставен блок от 10 000 000 национално значими номера“ се заменят със „За национално значим номер“;

б) ред 3 се заличава.

2. Алинея 3 се изменя така:

„(3) За номерата от неизползваните милионни групи от предоставен блок от 10 000 000 национално значими номера с 9-цифрена дължина, таксата по ал. 1, т. 2 се намалява с 50 на сто.“.

**§ 7.** Вчл. 9, в таблицата към ал. 1, ред 10 се изменя така:

|  |  |  |
| --- | --- | --- |
| 10 | За разглеждане на заявление за вписване, добавяне на нов участък - за всеки предавател или изменение на техническите параметри - за всеки предавател на участък в регистъра по чл. 33, ал. 1, т. 3 от ЗЕС. | 10 |

**§ 8.** В чл. 10, ал. 2, т. 2 думата „административна“ се заличава.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 9.** (1) Постановлението влиза в сила 3-дни след обнародването му в „Държавен вестник“, с изключение на § 3, който влиза в сила от 1 януари 2025 г.

(2) Дължимата административна годишна такса за контрол за 2024 г. по чл. 5, ал. 2 от Тарифата за таксите, които се събират от Комисията за регулиране на съобщенията по Закона за електронните съобщения е в размер на 0,2 на сто.

**МИНИСТЪР-ПРЕДСЕДАТЕЛ:**

**………………………….**

**ГЛАВЕН СЕКРЕТАР НА МИНИСТЕРСКИЯ СЪВЕТ:**

**………………………….**

**Главен секретар на**

**Министерството на транспорта и съобщенията:**

**(…………………..)**

**Директор на дирекция**

**„Правна“ на Министерството на транспорта и съобщенията:**

**(………………………..)**